cyanic-selkie/wikianc huggingface dataset:
ஜஹாங்கீர் கலைக்கூடம்
வரலாறு
இந்த காட்சிக்கூடம் ஜனவரி 21, 1952 ஆம் நாளன்று அப்போதைய பம்பாய் மாநில முதல்வராக இருந்த பி.ஜி. கெர் அவர்களால் திறந்து வைக்கப்பட்டது. மற்றும் சர் கோவாஸ்ஜியின் மறைந்த மகனான ஜஹாங்கிரீருக்கு நினைவாக இது அர்ப்பணிக்கப்பட்டது. ஒரு மகத்தான நிறுவனமாகக் கருதப்படுகின்ற இதன் வரலாறு இந்திய கலையின் மறுமலர்ச்சியுடன் ஒன்றாக இணைந்ததாகும். 1970 களில் சோசலிசப் பண்பாட்டை நினைவூட்டுகின்ற சமோவரின் பிரபலமான ஓட்டலும் இந்த வளாகத்தில் உள்ளது. எனப்படுகின்ற, பழங்கால கலைப்பொருள்கள் விற்பனையாளர்கள் என்பதற்கான நாட்டின் பழம் பெரும் உரிமம் பெற்ற நடேசன்ஸ் நிறுவனம் இந்த நிறுவனத்தில் அமைந்துள்ளது. பார்வையாளர்கள் உள்ளே வருவதற்கு அனுமதி இலவசம் ஆகும்.
கட்டிடக்கலை
இந்த கட்டிடத்தை துர்கா பாஜ்பாய் வடிவமைத்துக் கட்டினார். இது நகரின் ஆரம்பகால கான்கிரீட் கட்டமைப்புகளில் ஒன்றாக அமைந்துள்ளது. ஆடிட்டோரியம் மற்றும் கலைக்கூடம் ஆகிய இரு அமைப்புகளின் ஒருங்கிணைந்த நிறுவனம் என்ற நிலையில் இந்தக் கட்டடம்  உள்நோக்கிய நிலையில் அமைந்துள்ளது. ஒரு உள்முக கலைக்கூடத்தின் கருத்து என்பதானது தற்போது கேள்விக்குரிய நிலையில் இருந்த போதிலும், ஜஹாங்சீர் என்பதானது நகரத்தில் காணப்படுகின்ற உள்நோக்கி காணப்படும் நிலையில் அமைந்துள்ள கலைக்கூடங்கள் பற்றிய ஆரம்பகால நவீனத்துவ கருத்துக்கு ஒரு முன்னுதாரணமாக அமைந்துள்ளது எனலாம்.மேலும், ஆடிட்டோரியத்தின் செயல்பாடு என்பதானது கலைக்கூடம் தெருவுக்கு வெளியில் திறந்திருக்கும் நிலையில் அமைய வாய்ப்பில்லை என்பதை உணர்த்துகிறது. தெருவை நோக்கிய வண்ணம் அதன் நுழைவாயில் அமைப்பானது எளிதில் நோக்கும்படி அமைந்துள்ளது. பிறிதொரு வகையில் நோக்கும்போது முகப்பின் அமைப்பு கல் வேலைப்பாட்டினைக் கொண்டு அதற்கேற்றாற்போல அமைக்கப்பட்டுள்ளது.
பிரபலமான பண்பாடு
இந்த கலைக்கூடம் மற்றும் சமோவர் உணவகம் ஆகியவை 1975 ஆம் ஆண்டில் வெளியான பாலிவுட் திரைப்படமான சோட்டி சி பாத் என்ற திரைப்படத்தில் இடம்பெற்றது.
நூற்புச் சக்கரம்
thumb|சுமார் 1900களில் அயர்லாந்தில் பயன்படுத்தப்பட்ட  நூற்புச் சக்கரம் நூற்புச் சக்கரம் (spinning wheel) என்பது இழையிலிருந்து நூல் அல்லது நூலிழையினைச் சுழற்றுவதற்காகப் பயன்படும் ஓரு கருவி ஆகும். தொழிற்புரட்சி ஏற்படுவதற்கு முன்னர் பருத்தி நெசவுத் தொழிற்துறைக்கு அடிப்படையாக இருந்தது. தொழிற்புரட்சியின் போது நூற்புச் சக்கரத்திற்கு மாற்றாக இருந்த நூற்குஞ்சென்னி மற்றும் நூற்புச் சட்டம் போன்ற கருவிகளுக்கும் அடிப்படையாக இருந்தது.
வரலாறு
thumb|ஹிந்தோ நூற்புச் சக்கரம்   (1852)
thumb|சீன கலைஞரான வாங் ஜூஜெங், வடக்கு சாங் வம்சம் (960-1279)
thumb|நூற்கும் சக்கரம் கொண்டு நூற்கும் பெண் ,17 ஆம் நூற்றாண்டு முதலாம் எலிசபெத் காலம்
வெளியிணைப்புகள்
பகுப்பு:துப்புரவு முடிந்த சென்னை மாவட்ட ஆசிரியர்கள் தொடங்கிய கட்டுரைகள்
இகோர் பெல்கோவிச்
வாழ்க்கை
இவர் ஓர் நிலக்கிழார் குடும்பத்தில் பிறந்தார். இவர் தன் இளமைக் காலத்தை நதேழ்தினோவிலும் இலைழ்செவீவிலும் கழித்தார். இவர் 1922 இல் கழான் வணிக் கல்லூரியில் பட்டம் பெற்றார். பின்னர் கழான் மாநிலப் பல்கலைக்கழகத்தில் இயற்பியல் கணிதவியல் புலத்தில் ஆசிரியராக சேர்ந்தார். இவர் 1927 இல் பல்கலைக்கழகப் பட்டத்தைப் பெற்றதும் அங்கே சிறப்பு வானியலாளர் ஆனார்.
இவர் 1928 இல் கழான் பல்கலைக்கழகத்தின் வி. பி. எங்கலார்த் வான்காணகத்தில் கணிப்பாளர் பதவியில் சேர்ந்தார்.
இவர் 1931 முதல் 1948 வரை நிலாவின் கதிரளவையியல் நோக்கீடுகளை மேற்கொண்டார். இவர் நிலா விளிம்பில் உள்ள புள்ளிகளில் அமைந்த மெசுட்டிங் ஏ குழிப்பள்ளத்தின் 247 தொடர் அளவீடுகளை எடுத்தார்.
இவர் யாகோவ்கின் உடன் இணைந்து சூரிய அளவு சார்ந்த நோக்கீடுகளைக் குறைக்கும் முறையை வளப்படுத்தினார். குறிப்பாக பெல்கோவிச் இருமைத் தீர்வுள்ள அளபுருபன் E மதிப்பைக் கண்டறியும் புதிய அடிப்படை முறையை முன்மொழிந்தார். இந்த அள்புருபனின் மதிப்பு 0.62 ஆகவும் 0.71 ஆகவும் அமைந்தது. இவை பின்னர் பொதுக் கருத்தேற்பைப் பெற்றன.
இவர்1949 இல் ஒரு தொகுப்பு ஆடியுடனும் ம்ந்ந்லும் ஒரு கூடுதல் ஆடியுடனும் சிறப்புவகை கிடைநிலை வான்வரைவி ஒன்றை வடிவமைத்தார். தொலைநோக்கியின் வில்லை 20 செமீ விட்டமும் 8 மீ குவியத் தொலவும் உள்ள ஓர் இரட்டை aplanate ஆல் ஆனதாகும். என்றாலும் இவர் இறந்துவிட்டதால், அந்தக் கருவி இயங்கும் நிலைக்குக் கொண்டுவரப் படவில்லை. பின்னர் இது 1958 இல் காபிபுல்லினால் நிறைவாக்கப்பட்டது.
இவர் நிலாவின் உருவத்தையும் ஆய்வு செய்துள்ளார். இதற்கு இவர் ஆர மதிப்பைக் காண, தனித்தனியாக நிலா வட்டின் கிழக்கு, மேற்கு விளிம்புகளின் அளவுகளைச் சூரிய அளவை நோக்கீடுகள் வழியே கண்டறிந்தார். இவர்கிழக்கு விளிம்பின் ஆரம் மேற்கு விளிம்பை விட 0.14 மடங்கு பெரியதாக உள்ளதை அறிந்தார். மேலும், கிழக்கு, மேற்கு விளிம்புகளின் ஆரங்கள் அகலாங்கின் ஒளியியல் தலையாட்ட்த்தைச் சார்ந்திருத்தலையும் கண்டறிந்தார் அதாவது நிலா விளிம்பு வெவ்வேறு ஒளியியல் தலையாட்டங்களில் வெவ்வேறான வடிவங்களில் அமைதலைக் கண்டறிந்தார்.
இவரது மகனான ஒலேகு இகோரேவிச் பெல்கொவிச் கூட ஒரு வானியலாளர் ஆவார்.
நிலாவின் ஒரு ஒரு குழிப்பள்ளம் பெல்கோவிச் குழிப்பள்ளம் என பெயரிடப்பட்டுள்ளது.
பணிகள்
•	I. Belkovich. On the issue of limb effect in observations of the Moon // News of the United Arab Emirates. - 1936. - № 10.
•	Belkovich IV. On the question of the values of the moments of inertia of the Moon // Astronomical Circular. - 1948. - № 81.
•	Belkovich I.V. Physical libration of the Moon // News of the United Arab Emirates. - 1949. - № 24.
இலக்கியம்
Rizvanov NG, Nefed'ev Yu.A., Kutlenkov MV. Researches on selenodesy and the dynamics of the moon in Kazan // Georesources. - Kazan: Georesources, 2008. - № 3 . - p. 30-34 . - ISSN 1608-5043.
மேற்கோள்கள்
•	Belkovich O.I. Planet of my father. 1001.ru (May 13, 2005). Retrieved January 22, 2011. Archived May 12, 2012.
வெளி இணைப்புகள்
பகுப்பு:உருசிய வானியலாளர்கள் பகுப்பு:1904 பிறப்புகள் பகுப்பு:1949 இறப்புகள் பகுப்பு:வானியலாளர்கள் பகுப்பு:நிலாவியலாளர்கள்
ஒளி அடக்கி (துப்பாக்கி)
thumb|A2-ரக ஒளி அடக்கியை விட்டு வெளியேறும் சன்னம், அதிவேக [[காற்றிடைவெளி பளீரொளியில் படமாக்கப்பட்டது.]] thumb|[[எஸ்.ஜி. 550 (துப்பாக்கி)|எஸ்.ஜி. 550-ல் உள்ள பறவைக்கூண்டு வகையான ஒளி அடக்கி
]] ஒளி அடக்கி அல்லது ஒளி நீக்கி, என்பது புரிகுழல் துப்பாக்கியின் சன்னவாயில் பொருத்தப்படும் ஒரு சாதனம் ஆகும். சுடும்போது சன்னவாயில் இருந்து வெளியேறும் அதி-உஷ்ண வாயுக்களை குளிர்விக்கும் இது, கண்ணுக்கு தென்படும் ஒளியை குறைக்கிறது. இருண்ட சூழலில் சுடும்பொழுது, சுடுநருக்கு தற்காலிக பார்வைமறிப்பு ஏற்படும் வாய்ப்புகளை குறைப்பதே, இந்த சாதனத்தின் முதன்மை நோக்கம் ஆகும். ஒளி அடக்கி, கண்ணுக்கு புலப்படும் ஒளியின் அடர்த்தியை, எதிரிக்கு தெரியாத வண்ணம் குறைக்கும், இந்த  பயன் இரண்டாம்பட்சமே ஆகும்.
மேற்கோள்கள்
பகுப்பு:சுடுகலன் கூறுகள்
சுருவில்
சுருவில் (Suruvil) இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு கிராமம் ஆகும். இது கடல்வளமும், நல் மண்வளமும் கொண்டது. இக்கிராமமானது தமிழீழம் யாழ்ப்பாணத்திற்கு மூவைந்து கிலோமீற்றர் தொலைவிலே உள்ளது. இங்கு ஏறக்குறைய 2500 – 3000 குடிமக்கள் உள்ளனர்.
பெயரின் தோற்றம்
வளைந்த கிராமம் என்ற படியால் சுரி + வில் = சுருவில் என வந்தது என்பர். " முன்னொரு காலத்தில் பல செல்வந்த வியாபாரிகளின் தாயகமாக செழிப்புற்று இருந்தமையினால், "குட்டி அமெரிக்கா" என்ற குறிப்பெயரும் கொண்டிருந்தது.
பொருளாதாரம்
சுருவில் கடல்வளம் நிறைந்ததொன்றாக விளங்கியமையால் கடற்கரைப் பிரதேசத்தை அண்டி நூற்றுக்கதிகமான மீனவர்கள் வசிக்கின்றார்கள். அவர்களில் பலர் கப்பல் ஓட்டிகள். இவர்கள் இந்தியா, மாலைதீவு போன்ற இடங்களில் இருந்து உணவு இறக்குமதியிலும், மக்கள் போக்குவரத்துக்கு உதவியாகவும் முற் காலங்களில் செயற்பட்டார்கள். தற்போதைய நிலவரம் தெரியவில்லை.
இங்கிருந்த மக்களின் மற்றுமொரு முக்கிய பொருளாதார மார்க்கம் வியாபாரம் ஆகும். கொழும்பிலும் பிற இடங்களிலும் கடைகள், உற்பத்தி தாபனங்கள் வைத்து பொருள் ஈட்டினர். எனினும், போர் சூழலுக்கு பின்னர் பல வர்த்தகர்கள் நிரந்தரமாக இடம்பெயர்ந்து விட்டனர்.
சமயம்
இங்குள்ள பெரும்பான்மை மக்கள் ஐயனார், அம்மன் ஆகிய குல தெய்வங்களை வழிபடும் இந்துக்கள். இங்கிருக்கும் ஐயப்பன் கோயில், நாக பூசணி அம்மன் கோயில், வைரவ கோயில் ஆகியவை இம் மக்களின் வாழ்வில் முக்கிய பங்கு வகிக்கின்றன. இவற்றுள், ஐயனார் கோயில் 250 ஆண்டுகளுக்கு மேற்பட்ட வரலாற்றை கொண்ட, விசாலமான கோயிலாகும்.
இங்கு வாழும் மக்கள் அனேகர் பரம்பரை உறவினர், சினேகர். ஆகையால், இந்து கிறீஸ்தவ வேற்றுமை அல்லது பிரிவினை இல்லை. அதாவது, மதம் காரணமாக பிரச்சினையோ, அல்லது குமுகாய உணர்வில் பாதிப்போ இல்லை.
கல்வி, அரச சேவைகள்
சுருவிலில் ஒரு ஆரம்ப பாடசாலை, 5 ம் வகுப்புவரை கொண்ட அன்னைமேரி பாடசாலை ஆகியவை கல்வி வளர்ச்சிக்கு முக்கிய பங்காற்றுகின்றன. மேற்கல்விக்கு எல்லை கிராமங்களுக்கோ அல்லது வெளி கிராமங்களுக்கோ செல்ல வேண்டும். கிராம அபிவிருத்தி சபை, தையல் நிலையம், பப்பட தொழிற்சாலை ஆகியவை முன்னர் இயங்கி வந்தன. ஈழப் போரின் காரணமாக அவற்றின் தற்போதைய நிலை பற்றி தெளிவான விபரங்கள் இல்லை. மேலும், மக்கள் வசதிக்காக கூட்டுறவுக்கடையும், உபதபாற்கந்தோரும் உண்டு.
வெளி இணைப்புகள்
பகுப்பு:வேலணைத் தீவு
வசந்தி (திரைப்படம்)
வசந்தி 1988 ஆம் ஆண்டு வெளிவந்த தமிழகத் தமிழ்த் திரைப்படம். சித்ராலயா கோபு இயக்கிய இப்படத்தில் மோகன், மாதுரி, தேவிலலிதா, மனோரமா, எஸ். எஸ். சந்திரன், வினுச்சக்ரவரத்தி மற்றும் லூஸ் மோகன் ஆகியோர் நடித்திருந்தனர். இப்படத்திற்கு சந்திரபோஸ் இசையமைத்தார்.
சிறப்பம்சங்கள்
இந்த படத்தில் மோகன் மற்றும் அவரது சகோதரி தேவிலலிதா சேர்ந்து "சந்தோசம் காணாத வாழ்வுண்டா என்னும் பாடல் பாடியுள்ளார். இந்தப் படம் இறுதியில், ஏ வி எம் தயாரிப்புகளின் சின்னத்துடன் முடிவடைகிறது.
பாடல்கள்
வைரமுத்து எழுதிய பாடல் வரிகளுக்கு இசையமைப்பாளர் சந்திரபோசு இசையமைத்துள்ளார். இப்படத்தின் பாடல் இசைத்தட்டு 1988 ஆம் ஆண்டில் வெளியிடப்பட்டது.
மேற்கோள்கள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:சந்திரபோஸ் இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:மீனா நடித்த திரைப்படங்கள் பகுப்பு:மோகன் நடித்த தமிழ்த் திரைப்படங்கள்
கஸ் மெக்கே
கஸ் மெக்கே (Gus Mackay, பிறப்பு: சூன் 13 1967), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளிலும் 27 முதல்தர துடுப்பாட்டப் போட்டிகளிலும், 17 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001/02 ஆண்டுகளில் சிம்பாப்வே ஒருநாள் பன்னாட்டுத் துடுப்பாட்டப் உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
வெளி இணைப்பு
கஸ் மெக்கே - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1967 பிறப்புகள் பகுப்பு:வாழும் நபர்கள்
குழற்கயிறு (துப்பாக்கி)
குழற்கயிறு (Bore snake) என்பது துப்பாக்கிக் குழலின் உட்புறத்தை சுத்தம் செய்ய உபயோகிக்கப்படும் கருவி ஆகும். ஒரு குழற்கயிற்றில் ஒன்று அல்லது அதற்கு மேற்பட்ட தூரிகைகள் இணைக்கபட்டிருப்பதால் குழலை சுத்தம் செய்ய ஏதுவாக இருக்கும். துப்பாக்கிக் குழலை சுத்தம் செய்யும் கம்பிக்கு மாற்றாக இதை பயன்படுத்தலாம். பல அளவுகளில் உள்ள துப்பாக்கிகளை சுத்தம் செய்ய, குழற்கயிறுகளும் பல அளவுகளில் உள்ளன.
மேலும் பார்க்க
பகுப்பு:சுடுகலன் பராமரிப்பு பகுப்பு:சுடுகலன் குறுங்கட்டுரைகள்
ஜென் குப்தா
ஜென் எனப்பட்ட ஜெனிபெர் ஆன் குப்தா (Jennifer Ann Gupta) ஒரு பிரித்தானிய வானியலாளர் ஆவார். இவர் போர்ட்சுமவுத் பல்கலைக்கழக அறிவியல் பரப்புரையாளரும் ஆவார். இவர் நாளைய உலகம் எனும் பிரித்தானிய ஒலிபரப்பு நிகழ்ச்சியில் தோன்றி உரை ஆற்றியுள்ளார்.
வாழ்க்கைப்பணி
இவர் தன் முனைவர் பட்ட ஆய்வின்போதே அறிவியலில் பரப்புரைப் பணியைத் தொடங்கிவிட்டார். இவர் நகைச்சுவை சார்ந்த இணைய ஒலிபரப்பில் பெரும்பணி ஆற்றியுள்ளார். இவர் மான்செசுட்டர் பிரைட் குழுவரங்கில் வானியல் சார்ந்த ஊக்கமூட்டும் பல் நகைச்சுவைக் காட்சிகளை நடித்துக் காட்டியுள்ளார். இதேபோல இலண்டன் புளூம்சுபரி அரங்கிலும் நகைச்சுவைக் காட்சிகளை நடித்துக் காட்டியுள்ளார். அந்த ஆண்டே இவர் ஒரே நாளில் ஏழு மெர்லின் தொலைநோக்கிகளைக் காண சாலைப்பயணம் மேற்கொண்டு முடித்துள்ளார். இவர் பிரித்தானிய இயற்பியல் ஆசிரியர்களுக்கு பயிற்சி தந்துள்ளார். இவர் பிரித்தானிய ஒலிபரப்புக் குழுமத்தின் நாளைய உலகம் நிகழ்ச்சியின் பலபகுதிகளுக்கு இணைவிருந்தோம்புநராக இருந்துள்ளார்.
இவர் 2016 இல் அரசு வானியல் கழகத்தின் வானியலில் மகளிர் விழா ஓவியத் தொடர்களில் தோன்றியுள்ளார். அதே ஆண்டில் இவர் அழைப்பின்பேரில் அரசு நிறுவனத்தில் " கண்ணுக்குப் புலப்படாத இரவு வானம் (The invisible night sky)" எனும் தலைப்பில் அரியதொரு உரையாற்றியுள்ளார். இவர் தென்கிழக்கு இங்கிலாந்தில் வானியல் கழகங்களின் சார்பில் பல உரைகள் ஆற்றியுள்ளார். இவர் 2015 இல் வரலாற்றுப் புகழ்வாய்ந்த போர்ட்சுமவுத் துறைமுகத்தில் நேரடி விண்மீன்காணல் திட்டத்துக்கு ஏற்பாடு செய்து ஓம்புநராக இருந்தார்.
இவர் பொதுமக்களுக்கான வானியல் உரைகள் மட்டுமன்றி, அறிவியல் நகைச்சுவை நிகழ்ச்சிகளிலும் ஈடுபட்டுள்ளார். அதே ஆண்டில் இவர் துல்லியமற்ற அறிவியல் கோட்பாடுகளால் முறையாக விவாதம் நடத்திய பாஃபெசுட்டு விழாவையும் விருந்தோம்பினார். இவர் செல்டம் சீரியுசு ( Seldom Sirius) எனும் வானியல் இணைய ஒலிபரப்பு நிகழ்ச்சியின் நிறுவனரும் இணையோம்புநரும் ஆவார்.
இவர் 2011 இல்  நான் ஓர் அறிவியலாளர் ஆவேன். இங்கிருந்து எனை வெளியேற்றுங்கள்! என்ற நிகழ்ச்சியில் வெற்றிபெற்றார். இவர் 2012 இல் போர்ட்சுமவுத் பல்கலைக்கழகத்தின் அண்டவியல், ஈர்ப்பு நிறுவனத்தில் சேர்ந்தார். இங்கு பரப்புரைக்கும் மக்கள் தொடர்புக்கும் மதிப்பீட்டுக்கும் இவர் பொறுப்பாளர் ஆவார். இவர் ஒவ்வோராண்டும் 10,000 பள்ளி மாணவர்களுடனும் பொது உறுப்பினர்களுடன் பணிசெய்கிறார்.
வெளி இணைப்புகள்
பகுப்பு:பெண் வானியற்பியலாளர்கள் பகுப்பு:பெண் இயற்பியலாளர்கள் பகுப்பு:வாழும் நபர்கள் பகுப்பு:பிரித்தானிய இயற்பியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:பிரித்தானிய வானியலாளர்கள் பகுப்பு:பிரித்தானிய வானியற்பியலாளர்கள் பகுப்பு:பெண் வானியலாளர்கள்
சிங்கப்பூர் கிருஷ்ணன் கோயில்
ஸ்ரீ கிருஷ்ணன் கோயில் (Srī Kiruṣṇaṉ kōyil) சிங்கப்பூரில் உள்ள ஒரு இந்துக் கோவில். 1870 ஆம் ஆண்டு கட்டப்பட்டு 2014 ஆம் ஆண்டு சிங்கப்பூரின் தேசிய நினைவுச்சின்னமாக அரசிதழில் வெளியிடப்பட்டது, இது சிங்கப்பூரின் பழமையான கோயில்களில் ஒன்றாகும், மேலும் இது கிருஷ்ணா மற்றும் அவரது மனைவி ருக்மணிக்கு அர்ப்பணிக்கப்பட்ட சிங்கப்பூரில் உள்ள ஒரே தென்னிந்திய கோயில் ஆகும். ஸ்ரீ கிருஷ்ணன் கோயில் மற்றும் அருகிலுள்ள குவான் இம் தோங் ஹூட் சோ கோயில் ஆகியவை "குறுக்கு வழிபாடு" என்று அழைக்கப்படும் ஒரு சமூக நடைமுறையை உருவாக்கியதற்காக அறியப்படுகின்றன, இதில் பல கோவிலின் பக்தர்கள் மற்றொன்றில் வழிபடுகிறார்கள். இந்த நடைமுறை பொதுவாக சிங்கப்பூரின் பல மத சமூகத்தின் நுண்ணிய வடிவமாகவே காணப்படுகிறது.
வரலாறு
இந்தியாவில் பிரிட்டிஷ் நிர்வாகத்தால் சிங்கப்பூருக்கு நாடு கடத்தப்பட்ட ஒரு பணக்கார வணிகரான ஹனுமான் பீம் சிங் என்ற இந்துக் குடியேறியவரால் 1870 ஆம் ஆண்டு அமைக்கப்பட்ட கோயிலாக இந்தக் கோயில் தொடங்கியது. அந்த நேரத்தில், பிராஸ் பாசா சாலை, விக்டோரியா தெரு மற்றும் ஆல்பர்ட் தெரு எல்லைக்குள் ஒரு பெரிய இந்து சமூகம் உருவானது. அவர்களின் மத தேவைகளுக்கு பதிலளிக்கும் விதமாக, சிங் இந்து தெய்வங்களான விக்னேஷ்வர் மற்றும் கிருஷ்ணரின் உருவங்களை ஒரு ஆலமரத்தின் அடிவாரத்தில் வைத்து, தொடர்ந்து பிரார்த்தனை செய்யத் தொடங்கினார். இது ஒரு பிரபலமான வழிபாட்டுத் தலமாக மாறியதால், அவர் கிருஷ்ணரின் படத்தை வைக்க ஒரு மேடையை உருவாக்கினார். சிங் 1880 ஆம் ஆண்டு வரை கோயிலை நிர்வகித்தார், அவர் அவ்வாறு செய்ய முடியாத அளவுக்கு வயதாகிவிட்டார். He then handed over responsibility to his son, Humna Somapah, who managed it until 1904.
அமைவிடம் மற்றும் நடைமுறைகள்
இந்த கோவில் தீபாவளி மற்றும் கிருஷ்ண ஜெயந்தி கொண்டாட்டங்களுக்கு பெயர் பெற்றது. இது வாட்டர்லூ தெருவில், குவான் இம் தோங் ஹூட் சோ கோவிலுக்கு அடுத்துள்ளது, மற்றும் ஒரு மெதடிஸ்ட் தேவாலயம் மற்றும் மகைன் அபோத் ஜெப ஆலயத்திற்கு அருகில் அமைந்துள்ளது. 12 அல்லது 15 ஆண்டு இடைவெளியில் கும்பாபிசேகம் நடத்தப்படுகிறது.
காலப்போக்கில், ஸ்ரீ கிருஷ்ணன் கோயிலுக்கும் குவான் இம் தோங் ஹூட் சோ கோயிலுக்கும் இடையே குறுக்கு வழிபாடு செய்யும் பழக்கம் உருவாகியுள்ளது. இரண்டு கோயில்களும் பலதெய்வ மதங்களுடன் இணைக்கப்பட்டுள்ளன: இந்து மதம் மற்றும் சீன நாட்டுப்புற மதம். இந்த நடைமுறை எப்போது தொடங்கியது என்பது தெளிவாகத் தெரியவில்லை, ஆனால் 1980 களின் முற்பகுதி முதல் நடுப்பகுதி வரை, சிவராமன் சீன வழிபாட்டாளர்கள் தங்கள் ஜாஸ் குச்சிகளை வைப்பதற்காக நுழைவாயிலில் ஒரு சிறிய கலசத்தை வைத்தபோது இது ஒரு சிறிய எண்ணிக்கையிலான மக்களுக்கு மட்டுமே இருந்தது. 1980களின் பிற்பகுதியில், ஹைனானீஸ் கோழி அரிசி விற்பனையாளர், ஜோஸ் குச்சிகளை வைத்திருக்க, தோராயமாக S $1,000 மதிப்புள்ள ஒரு பெரிய கலசத்தை நன்கொடையாக வழங்கினார். அந்த கலசத்தில் "வாட்டர்லூ சிக்கன் ரைஸ்" என்று பொறிக்கப்பட்டு இன்றும் பயன்பாட்டில் உள்ளது. சிறிது நேரம் கழித்து, கோவில் நிர்வாகம் தங்கள் கோவிலுக்குள் குவான்யின் சிலையைச் சேர்த்தது, மேலும் பௌத்த வழிபாட்டாளர்கள் ஜோஸ் குச்சிகளை வழங்க கோவில் வளாகத்திற்குள் ஒரு மண்டலத்தை நியமித்தது. 2017 ஆம் ஆண்டில், ஸ்ரீ கிருஷ்ணன் கோவிலில் சீன வழிபாட்டாளர்களின் எண்ணிக்கை ஒரு நாளைக்கு 100 என மதிப்பிடப்பட்டது, வார இறுதி நாட்களில் ஒரு நாளைக்கு 400 ஆக அதிகரித்து, ஒவ்வொரு சந்திர மாதத்தின் முதல் நாள் மற்றும் 15 வது நாளில் 1,000 ஆக உயர்ந்தது. சிங்கப்பூர் போன்ற புலம்பெயர் சமூகங்களுக்கு தனித்துவமான பிராந்திய அடையாளத்தின் பிரதிபலிப்பாக இந்த நடைமுறை விவரிக்கப்பட்டுள்ளது, மேலும் இது பினாங்கில் உள்ள ஜார்ஜ் டவுன் போன்ற பிற இடவசதியற்ற புலம்பெயர் சமூகங்களில் கடைபிடிக்கப்படுகிறது.
தளவமைப்பு
இக்கோயில் காலப்போக்கில், பாரம்பரிய திராவிட கட்டிடக்கலை பாணியிலும், ஆகம சாஸ்திரத்தின் படியும் கட்டப்பட்டது. இது பல பைலஸ்டர்கள் மற்றும் கார்னிஸ்களுடன் "உறுதியான" தோற்றம் மற்றும் வடிவமைப்பு கொண்டதாக விவரிக்கப்பட்டுள்ளது. 1970 களில், கோயிலின் சுற்றுப்புறத்தில் ஏற்பட்ட தீ விபத்தில், அருகிலுள்ள அனைத்து அட்டாப் வீடுகளும் எரிந்து சேதமடையாமல் இருந்தது. இடது|thumb| ஸ்ரீ கிருஷ்ணன் கோவிலில் இந்துக் கடவுளான [[இராமர்|ராமருக்கு ஒரு பலிபீடம்]] முழு கலவை 1008 sqm மற்றும் 220 sqm ) மண்டபத்தைக் கொண்டுள்ளது, விமானம் அல்லது குவிமாடம், நேரடியாக கர்ப்பகிரகம் அல்லது உள் கருவறைக்கு மேல். கோயில் மண்டபத்தில் ஒரு வானொலி உள்ளது, வழிபாட்டாளர்கள் மேல்நோக்கி பார்க்கவும், மண்டபத்திற்குள் இருந்து குவிமாடத்தைப் பார்க்கவும் உதவுகிறது. 788 sqm ஒரு இணைப்புக் கட்டிடத்தால் நிரப்பப்படுகிறது அளவு, பல்நோக்கு அறைகளின் அடித்தளத்தைக் கொண்டுள்ளது. பிரதான சன்னதி கூழாங்கற்கள் மற்றும் கிரானைட் கற்களால் ஆனது. கோபுரம் என்பது கோயிலின் மிக உயரமான இடமாகும், இது சுமார் 8 m . இது தெய்வங்களின் சிலைகளாலும், செம்பு மற்றும் தங்க முலாம் பூசப்பட்ட வடிவமைப்புகளாலும் அலங்கரிக்கப்பட்டுள்ளது.
கோவிலின் இரண்டாவது மிக உயரமான புள்ளி கோபுரம் (அல்லது நுழைவாயில் கோபுரம்) ஆகும், இது கோவிலின் அரசிதழ் அம்சங்களில் ஒன்றாகும். இது பத்மாவதி மற்றும் சீனிவாசரின் திருமண காட்சியை சித்தரிக்கும் அரை விலையுயர்ந்த கற்களால் பதிக்கப்பட்ட சிலைகளால் அலங்கரிக்கப்பட்டுள்ளது, உள்ளூர் மன்னர் அக்சராஜா மற்றும் கடவுள்களின் முன்னிலையில் சிவன், பிரம்மா மற்றும் அவர்களின் துணைவியார் முன்னிலையில். கோபுரத்தின் ஓரங்களில் கருடன் மற்றும் ராமரின் வானர துணையான ஆஞ்சநேயர் சிலைகள் உள்ளன. வெளிப்புறம் சிலைகள் அலங்கரிக்கப்படுகிறது தசாவதாரம் (இந்து சமயம்) (இந்து மதம் கடவுள் பத்து முக்கிய அவதாரங்களில் விஷ்ணு ), கருடன், மற்றும் ஒரு திருமண காட்சி. 2018 இல் நிறைவடைந்த புனரமைப்பில், கோயில் கலைஞர்களின் எண்ணிக்கை குறைந்து வருவதைக் கருத்தில் கொண்டு, நீடித்த தன்மையை மேம்படுத்துவதற்காக எட்டு கான்கிரீட் சன்னதிகளுக்குப் பதிலாக ஓனிக்ஸ் சன்னதிகள் மாற்றப்பட்டன. அதே சீரமைப்பு சன்னதிகள், தூண்கள், கூரை மற்றும் கோவில் குவிமாடம் மேம்படுத்தப்பட்டது.
அருப்புக்கோட்டை மீனாட்சி சொக்கநாதர் கோயில்
அருப்புக்கோட்டை மீனாட்சி சொக்கநாதர் கோயில் தமிழ்நாட்டில் விருதுநகர் மாவட்டத்தில் உள்ள சிவன் கோயிலாகும்.
இறைவன், இறைவி
இக்கோயிலின் மூலவராக சொக்கநாதர் உள்ளார். இறைவி மீனாட்சி ஆவார். கோயிலின் தல மரம் வில்வம் ஆகும். சூரிய புஷ்கரணி, வில்வ தீர்த்தம் ஆகியவை கோயிலின் தீர்த்தங்களாகும்.
அமைப்பு
இக்கோயில் பாண்டியர்கள் காலத்தில் கட்டப்பட்டதாகும். கிழக்கு நோக்கிய நிலையில் அமைந்துள்ள இக்கோயில் ஐந்து நிலை ஐந்து கலசங்களைக் கொண்ட கோபுரத்தைக் கொண்டுள்ளது. அடுத்து கொடி மரம், பலி பீடம், நந்தி மண்டபம் ஆகியவை உள்ளன. மூலவர் கிழக்கு நோக்கிய நிலையில் உள்ளார். மூலவருக்கு வலது புறம் சோமாஸ்கந்தர் சன்னதியும், அடுத்து மீனாட்சி அம்மன் சன்னதியும் உள்ளன. மூலவர் கோஷ்டத்தில் தட்சிணாமூர்த்தி, கற்பகவல்லி, லிங்கோத்பவர் உள்ளனர். இறைவியின் கோஷ்டத்தில் இச்சா சக்தி, கிரியா சக்தி, ஞான சக்தி ஆகிய சக்திகள் உள்ளனர். திருச்சுற்றில் கன்னி மூல கணபதி, விநாயகர், முருகன், சிவகாமி, சப்த கன்னி, வடக்கு திசை நோக்கிய நிலையில் சண்டிகேசுவரர், சரசுவதி, வல்ல சித்தர், காசி விசுவநாதர், விசாலாட்சி, வள்ளி தெய்வானையுடன் கூடிய சுப்பிமணியர், மகாலட்சுமி, கால பைரவர், சந்திரன், நவக்கிரகம், நந்தி, ஆஞ்சநேயர் ஆகியோர் உள்ளனர். ஒவ்வோராண்டும் மார்ச் 20ஆம் நாள் முதல் 30ஆம் நாள் வரை சூரிய ஒளி மூலவர் மீது விழுவதைக் காணலாம். இங்குள்ள படித்துறை விநாயகர் ஜடாமுடியுடன் காணப்படுகிறார்.
விழாக்கள்
ஆனி பூசம் கொடியேற்றம், ஆனி கேட்டை தேர், மூல நட்சத்திரத்தில் தீர்த்தவாரி என்ற வகையில் 12 நாள் திருவிழா, ஆனி பிரமோற்சவம், சிவராத்திரி, நவராத்திரி, ஐப்பசி அன்னாபிசேகம், கார்த்திகை தெப்பம், கார்த்திகை சோம வார சங்காபிஷேகம், திருவாதிரை உள்ளிட்ட விழாக்கள் இங்கு நடைபெறுகின்றன.
மேற்கோள்கள்
பகுப்பு:விருதுநகர் மாவட்டத்திலுள்ள சிவன் கோயில்கள்
டோனி ஹில்
அந்தோணி லாயிட் ஹில் (Anthony Lloyd Hill) (பிறப்பு சூன் 26, 1951, ஆக்லாந்து), பரவலாக டோனி ஹில்என்று அறியப்படுபவர், நியூசிலாந்தின் பன்னாட்டுத் துடுப்பாட்ட நடுவர்களில் ஒருவர். தற்போதைய பன்னாட்டுத் துடுப்பாட்ட அவையின் மேற்தட்டு நடுவர் குழுவில் அங்கத்தினராக உள்ளார்.
இவரது முதல் பன்னாட்டு அலுவல் நியூசிலாந்திற்கும் சிம்பாப்வேக்கும் இடையே மார்ச்சு 1998ஆம் ஆண்டு நேப்பியரில் நடந்த ஒருநாள் துடுப்பாட்டப் போட்டியில் துவங்கியது. பணியாற்றிய முதல் தேர்வு திசம்பர் 2001ஆம் ஆண்டு நியூசிலாந்து அணிக்கும் வங்காளதேசத் துடுப்பாட்ட அணிக்கும் ஹமில்டனில் நடந்த போட்டியாகும்.
அவர் பன்னாட்டுத் துடுப்பாட்ட நடுவர் குழுவில் பணியாற்றியபோது நடுநிலை நடுவராக நியூசிலாந்திற்கு வெளியே அலுவல்கள் கொடுக்கப்பட்டார். அவற்றில் குறிப்பிடத்தக்கவையாக மார்ச்சு 2006ஆம் ஆண்டு யோகன்னசுபெர்க்கில் நடந்த தென்னாபிரிக்கா அணிக்கும் ஆத்திரேலியா அணிக்கும் இடையேயான மூன்றாவது தேர்வுப் போட்டியில் நடுவராக இருந்ததும் செயின்ட்.கிட்சில் 2007ஆம் ஆண்டு உலக கிண்ணத்தில் மூன்று பிரிவு ஏ ஆட்டங்களில் அலுவல் புரிந்ததுமாகும்.
2009ஆம் ஆண்டு ஹில் பன்னாட்டுத் துடுப்பாட்ட அவையின் மேற்தட்டு நடுவர் குழுவில் நியமிக்கப்பட்டார்.
பன்னாட்டு நடுவராக புள்ளிவிவரம்
3 ஆகத்து 2010 தரவுகளின்படி:
சுல்தான்பேட்டை தோப்பு போர்
சுல்தான்பேட்டை தோப்பு போர் (Battle of Sultanpet Tope) என்பது நான்காவது ஆங்கிலேய மைசூர் போரின் போது பிரிட்டிசு கிழக்கிந்திய நிறுவனம் மற்றும் மைசூர் அரசின் படைகளுக்கு இடையே 1799 ஏப்ரல் 5 மற்றும் 6 தேதிகளில் நடந்த ஒரு சிறிய நடவடிக்கையாகும். இந்தப் போரில் ஆங்கிலேயர்கள் வெற்றி பெற்றனர்.
முன்னுரை
1792 ஏப்ரல் 3 ஆம் தேதி, பிரிட்டிசு படை ஸ்ரீரங்கப்பட்டணத்திற்கு அருகில் முகாமிட்டது. ஆங்கிலேய இராணுவத் தளபதி அபெர்கிராம்பி என்பவர் தீவின் தென்மேற்குப் பகுதியில் முகாமிட்டு அந்த இடத்தை முற்றுகையிடத் தயாரானார்.
கார்ன்வாலிஸ் பிரபு ஸ்ரீரங்கப்பட்டணத்தை முற்றுகையிட்டதிலிருந்து (1792) கோட்டைகளை வலுப்படுத்துவதில் சுல்தான் மிகுந்த கவனம் செலுத்தினார். ஆனால், கோட்டையின் வடமேற்கு பகுதியில் அவர் அமைத்திருந்த ஒரு இராணுவ நிலையைத் தவிர, அவரது கவனம் முக்கியமாக தெற்கு மற்றும் கிழக்கு பக்கங்களுக்கு திரும்பியது.
காவிரி ஆற்றின் மேற்குப் பகுதியில் அமைத்திருந்த பாதுகாப்புப் பணிகள் அவ்வளவு வலுவாக இல்லை. இருப்பினும் அவை இரட்டை சுவர் மற்றும் பள்ளத்தால் பாதுகாக்கப்பட்டிருந்தன. பிரிட்டிசு இராணுவத்தை தடுக்க ஆழமான அகழி வெட்டப்பட்டது. சில கிராமங்கள் காலி செய்யப்பட்டன. மேலும் பல தோப்புகள் பாக்கு மரங்கள் மற்றும் கோகோ மரங்கள் போன்றவை திப்புவின் இராணுவத்திற்கு பாதுகாப்பு அளித்தன. 1,700 கெஜம் (1,600 மீ)  தூரத்திற்குள், சுல்தான்பேட்டை என்ற இடத்தில் அமைந்திருந்த மரங்களால் சூழப்பட்ட தோப்பு திப்புவின் வீரர்களுக்கு பாதுகாப்பை வழங்கியது. இது பிரிட்டிசாரை மிகவும் எரிச்சலூட்டியது.
தளபதி பெயர்ட் இந்த தோப்பைத் அழித்து எதிரிகளை வெளியேற்றுமாறு பணிக்கப்பட்டார். ஆனால் ஏப்ரல் 4 மற்றும் 5 அன்று இரவு நேரத்தில் அவர் தோப்பை அடைந்தபோது அந்த இடத்தில் எவரும் இல்லாதைக் கண்டார்.
போர்
பகலில், மைசூர் துருப்புக்கள் இந்த நிலையை மீண்டும் கைப்பற்றின. எனவே அவற்றை வெளியேற்றுவது பிரிட்டிசு இராணுவத்திற்கு முற்றிலும் அவசியமாக இருந்ததால், ஏப்ரல் 5 ஆம் தேதி மாலையில் கர்னல் ஷே, மற்றும் கர்னல் வெல்லஸ்லி ஆகிய இருவரின் கீழும் படைகள் முற்றுகையிட்டு திப்புவின் படைகளைத் தாக்கினர்.
வெல்லஸ்லியின் தலைமையில் கீழ் நான்கு படைப்பிரிவுகளுடனான இரண்டாவது தாக்குதல் ஏப்ரல் 6 காலை காலையில் தோப்பைக் கைப்பற்றுவதில் வெற்றி பெற்றது. இந்த வெற்றி பிரிட்டிசு படைகள் ஸ்ரீரங்கப்பட்டணத்திற்குள் முன்னேற அனுமதித்தது  மேலும் தளபதி ஹாரிசு தனது முற்றுகை நடவடிக்கைகளை தொடர முடிந்தது. இராணுவம் ஏப்ரல் 7 அன்று அதன் இறுதி நிலையை எடுத்தது.
மேற்கோள்கள்
பகுப்பு:கர்நாடக வரலாறு
பேளார அள்ளி செல்லியம்மன் கோயில்
பேளார அள்ளி செல்லியம்மன் கோயில் தமிழ்நாட்டில் தர்மபுரி மாவட்டம், பேளார அள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஸ்ரீ ராமர் கோவில்
ஸ்ரீ ராமர் கோவில் இந்துக் கடவுளான ராமருக்கான கோயில், அவர் தலைமைக் கடவுளாக இருக்கிறார். இது சிங்கப்பூரின் கிழக்கில் சாங்கி கிராம சாலை மற்றும் லோயாங் அவென்யூ சந்திப்பில் அமைந்துள்ளது.
வரலாறு
தற்போது கோயில் இருக்கும் இடத்தில் உள்ள ஒரு மரத்தின் அடிவாரத்தில் ஒரு சன்னதியுடன் கோயில் தொடங்கியது. இந்த ஆலயம் அருகில் உள்ள பகுதிகளில் உள்ள மக்கள் வழிபடும் இடமாக இருந்தது. பிரிட்டிஷ் இந்திய ராணுவத்தைச் சேர்ந்த ராம் நாயுடு, இரண்டாம் உலகப் போரின் முடிவில் ஆங்கிலேயர்களிடம் இருந்து கோவிலின் தற்போதைய இடத்தைப் பாதுகாத்து கோயிலைக் கட்டினார். காலப்போக்கில், சுற்றுவட்டாரப் பகுதிகளில் வசிக்கும் மக்கள் தினசரி பிரார்த்தனை மற்றும் நடவடிக்கைகளில் பங்கேற்க அங்கு வந்தனர்.
இந்த கோவிலின் தனித்துவமான அம்சம் மூன்று இந்து கோவில்களின் கலவையில் உள்ளது:
மேலாண்மை குழு
1990 களின் முற்பகுதியில், ஒரு கால சார்பு குழு அமைக்கப்பட்டது மற்றும் கோயிலுக்கான முன்மொழியப்பட்ட அரசியலமைப்பு வரைவு செய்யப்பட்டது. 26 ஜனவரி 1993 அன்று, இது சங்கப் பதிவாளருடன் ஒரு சங்கமாக அதிகாரப்பூர்வமாக பதிவு செய்யப்பட்டது, இது கோயிலின் வரலாற்றில் ஒரு குறிப்பிடத்தக்க மைல்கல் ஆகும். அதைத் தொடர்ந்து, திரு என்.கே.சுந்தராஜூ தலைமையில் கோயிலின் பணிகளை மேற்கொள்ள முதல் நிர்வாகக் குழு அமைக்கப்பட்டது.
மத மற்றும் சமூக நடவடிக்கைகள்
ஸ்ரீ ராமர் கோவில், டாம்பைன்ஸ், பாசிர் ரிஸ், சிமேய் மற்றும் கிழக்குக் கடற்கரையில் பொது வீட்டு மனைகள் நிறுவப்பட்டதன் காரணமாக அதன் சபையில் நிலையான அதிகரிப்பு காணப்படுகிறது. அதிகரித்து வரும் இந்து சமூகத்திற்கு சேவை செய்வதற்காக, நிர்வாகக் குழு பல வருடாந்த மத நடவடிக்கைகளை ஏற்பாடு செய்கிறது, அவை:
குடும்பங்கள் மற்றும் குழந்தைகளுக்கான செயல்பாடுகளை ஏற்பாடு செய்வதன் மூலம் பக்தர்களின் சமூக மற்றும் கல்வித் தேவைகளுக்கு ஆலயம் சேவை செய்கிறது. உள்ளூர் சமூகத்திற்கு சிறந்த சேவை செய்வதற்காக, கோவிலில் சமீபத்தில் சிற்பம், வண்ணம் தீட்டுதல் மற்றும் பொது சீரமைப்பு பணிகள் மேற்கொள்ளப்பட்டன.
கட்டிஹார் சந்திப்பு தொடருந்து நிலையம்
கட்டிஹார் சந்திப்பு தொடருந்து நிலையம் பீகார் மாநிலத்தின் கட்டிஹார் மாவட்டத்தில் உள்ள கட்டிஹார் என்னும் நகரத்தில் அமைந்துள்ள தொடருந்து நிலையம் ஆகும். இது கட்டிஹார் நகரத்தின் ரயில் போக்குவரத்துக்காக அமைக்கப்பட்டது. இது பரவுனி - குவகாத்தி வழித்தடத்தின் பரவுனி - கட்டிஹார் பிரிவில் உள்ளது. இந்த நிலையத்தின் வழியாக குவஹாத்தி, கொல்கத்தா, தில்லி ஆகிய நகரங்களுக்கு ரயில்கள் செல்கின்றன.
ஸ்ரீ ராமர் கோவில்
புத்த மத கடவுள்கள்
இந்த கோவில் இந்து அல்லாத பக்தர்களுக்கும் சேவை செய்கிறது. கோவிலுக்கு அடிக்கடி வரும் இந்து அல்லாத பக்தர்களுக்காக புத்தர் மற்றும் குவான் யின் (கருணையின் தெய்வம்) சிலைகள் அமைக்கப்பட்டுள்ளன.
கட்டிஹார் சந்திப்பு தொடருந்து நிலையம்
வெளி இணைப்புகள்
பகுப்பு:கட்டிஹார் மாவட்டம்
ஸ்ரீ ராமர் கோவில்
வெளி இணைப்புகள்
பகுப்பு:சிங்கப்பூர் தமிழர் பகுப்பு:சிங்கப்பூரில் உள்ள இந்துக் கோயில்கள் பகுப்பு:Coordinates on Wikidata பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
காத்தான்குடித் தாக்குதல் 1990
காத்தான்குடி பள்ளிவாயல் படுகொலை என்பது ஆகஸ்ட் 3, 1990ல் கிழக்கிலங்கையில் காத்தான்குடியில் ஆயுதக்குழுவினால் நடத்தப்பட்ட தாக்குதலைக் குறிக்கும். இத் தாக்குதல் ஒரே நேரத்தில் இரண்டு முஸ்லீம் பள்ளிவாசல்களில் நடத்தப்பட்டது. ஒன்று கிரவல் தெருவில் உள்ள பள்ளிவாசலும், மற்றொன்று உசைனியா பள்ளிவாசலும் தாக்குதலுக்குள்ளாயின. . இதில் முஸ்லிம்கள் இரவுத்தொழுகை நடாத்திக்கொண்டிருக்கும் பொழுது நடத்தப்பட துப்பாக்கிப் பிரயோகத்தில் 25 குழந்தைகள் உட்பட 103 பேர் படுகொலை செய்யப்பட்டனர். இத்தாக்குதலை தமிழீழ விடுதலைப் புலிகளே மேற்கொண்டனர். ஆனாலும் அவர்கள் இதனை எப்போதும் மறுத்தே வந்திருக்கின்றனர்.
இந்த தாக்குதல் ஆகஸ்ட் 1, 1990ல் அக்கரைப்பற்றில் நடைத்தப்பட்ட தாக்குதலின் தொடர்ச்சியாக கருதப்படுகிறது. அக்கரைப்பற்றில் நிகழ்த்தப்பட்ட தாக்குதலில் 14 முஸ்லிம்களும், 2 தியதி மதவாச்சி, மட்டக்களப்பு மற்றும் மஜீது புரம் ஆகிய ஊர்களில் 15 முஸ்லிம்களும் கொல்லப்பட்டனர்.
இத்தாக்குதல்களை தமிழீழ விடுதலைப் புலிகள் நடத்தியதாக அவ்வியக்கத்தின் முன்னாள் தலைவர்களில் ஒருவரான கருணா அம்மான் தொலைக்காட்சிப் பேட்டியொன்றில் குறிப்பிட்டார். தமிழீழ விடுதலைப் புலிகளின் தேசியத் தலைவர் வேலுப்பிள்ளை பிரபாகரன் இத்தாக்குதலை துன்பியல் சம்பவம் என்று பத்திரிகையாளர் மாநாடொன்றில் தெரிவித்திருந்தார். தமிழ் பேசுபவர்களாக இருந்தும் முஸ்லிம்களை விடுதலைப்புலிகள் பலமுறை தாக்கியதாகக் குற்றஞ் சாட்டப்பட்டுள்ளனர்.
குறிப்புகள்
பகுப்பு:இலங்கை முசுலிம்களுக்கு எதிரான தாக்குதல்கள் பகுப்பு:இலங்கையில் முசுலிம்கள் படுகொலைகள் பகுப்பு:1990 நிகழ்வுகள் பகுப்பு:இலங்கையில் பொதுமக்கள் படுகொலைகள்
நேபாள் தருண் தளம்
நேபாள் தருண் தளம் (Nepal Tarun Dal) என்பது நேபாளி காங்கிரசு கட்சியின் இளைஞர் பிரிவாகும். இந்த அமைப்பு நேபாளத்தில் அனைத்து மாவட்டங்களிலும் பணி நிலை குழுக்களுடன் மிகவும் செல்வாக்கு மிக்க இளைஞர் அமைப்புகளில் ஒன்றாகச் செயல்படுகிறது. தருண் என்ற பெயரில் இந்த அமைப்பு ஒரு பத்திரிகை வெளியீடும் உள்ளது.
வரலாறு
2012 ஆம் ஆண்டு நேபாள தருண் தளம் அரசாங்கம் திட்டமிட்ட தேர்தல் அரசியலமைப்பிற்கு முரணானது என்று தங்கள் நம்பிக்கையை தெரிவித்தது.[1] 14 ஏப்ரல் 2012 ஆம் ஆண்டு ஏப்ரல் மாதம் 14 ஆம் தேதியன்று நேபாளி காங்கிரசு கட்சி 45 உறுப்பினர்களைக் கொண்ட தருண் தளத்தின் மத்திய குழுவை அறிவித்தது. உதயா சம்சேர் ராணா இக்குழுவிற்கு தலைமை தாங்கினார். நேபாள தருண் தால் அதன் 4 ஆவது தேசிய பொது மாநாட்டை பிப்ரவரி 2013 முதல் வாரத்தில் நடத்த திட்டமிட்டது.
நபி ராணா மகர் படுகொலை
2013 ஆம் ஆண்டில், இக்குழுவின் உறுப்பினர் நபி ராணா மகரின் மரணம் அரசியல் பழிவாங்கலுக்காக கொலை செய்யப்பட்டதாக நம்புவதாகவும் இக்குழு கூறியது. சல்லேரி வ.உ.சி.க்கு அருகில் உள்ள குன்றின் அடியில் நபி ராணா மகர் கண்டெடுக்கப்பட்டார், தொடர்ந்து நடத்தப்பட்ட விசாரணையில் அவர் கூரிய ஆயுதத்தால் கொலை செய்யப்பட்டது கண்டுபிடிக்கப்பட்டது. நான்கு பேர் கைது செய்யப்பட்டனர்.
மேற்கோள்கள்
பகுப்பு:நேபாள அரசியல்
வ. சின்னசாமி
'''வ. சின்னசாமி' (V. Chinnasamy'')(பிறப்பு நவம்பர் 24, 1939) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் அயோத்தியாப்பட்டிணத்தைச் சார்ந்தவர். பள்ளிக் கல்வியினை சேலம் மேச்சேரி அரசுப் பள்ளியிலும், சேலம் அரசுக் கல்லூரியில் கல்லூரிக் கல்வினையும் கற்றுள்ளார். சின்னசாமி, திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக ஏற்காடு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
மேற்கோள்கள்
பகுப்பு:சேலம் மாவட்ட நபர்கள் பகுப்பு:திராவிட முன்னேற்றக் கழக சட்டமன்ற உறுப்பினர்கள் பகுப்பு:4 ஆவது தமிழ்நாடு சட்டமன்ற உறுப்பினர்கள் பகுப்பு:5 ஆவது தமிழ்நாடு சட்டமன்ற உறுப்பினர்கள்
ஜப்பானிய செம்படை
ஜப்பானிய செம்படை (Japanese Red Army, 日本赤軍, நிஹோன் செக்கிகன், JRA) என்பது புசாக்கோ சிகெனோபு என்னும் ஜப்பானியப் பெண் தீவிரவாதியினால் பெப்ரவரி 1971 ஆம் ஆண்டில் ஆரம்பிக்கப்பட்ட ஒரு தீவிரவாத அமைப்பாகும். ஜப்பானிய கம்யூனிச முன்னணியில் இருந்து விலகி இவ்வமைப்பை இவர் ஆரம்பித்தார். இவ்வமைப்பு உச்ச நிலையில் இருந்தபோது இதில் மொத்தம் 40 பேர் உறுப்பினர்களாக இருந்ததாக அறியப்படுகிறது. இவ்வமைப்பு ஒருகாலத்தில் உலகின் மிகவும் சக்தி வாய்ந்த ஒரு இடதுசாரி அமைப்பாக இருந்தது.
ஜேஆர்ஏ அமைப்பு பாலஸ்தீன விடுதலைக்கான பிரபல முன்னணி (PFLP) உடன் நெருங்கிய தொடர்பைப் பேணி வந்தது. 1980களின் ஆரம்பத்தில் ஜப்பானில் இதன் நடவடிக்கைகள் நிறுத்தப்பட்டன. இதனால் இது நிதி, பயிற்சி, ஆயுதங்கள் போன்றவற்றிற்கு PFLP ஐயிலேயே பெரிதும் தங்கியிருந்தது.
இவ்வமைப்பின் முக்கிய குறிக்கோள் ஜப்பானிய அரசையும் அதன் மன்னராட்சியையும் இல்லாதொழித்து உலகப் புரட்சியை ஏற்படுத்துவதே.
குறிப்புகள்
பகுப்பு:சப்பான் பகுப்பு:புரட்சி இயக்கங்கள் பகுப்பு:தீவிரவாத அமைப்பு என குறிப்பிடப்பட்டவை
சத்திரம் காசி விசுவநாதர் கோயில்
சத்திரம் காசி விசுவநாதர் கோயில் தமிழ்நாட்டில் விருதுநகர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் விருதுநகர் மாவட்டத்தில் அருப்புக்கோட்டையில் சத்திரம் என்னுமிடத்தில் அமைந்துள்ளது.
இறைவன், இறைவி
இக்கோயிலின் மூலவராக காசி விசுவநாதர் உள்ளார். இறைவி அன்னபூரணி ஆவார். கோயிலில் தெப்பக்குளம் உள்ளது. கோயிலின் உள்ளே தீர்த்தக்கிணறு உள்ளது.
அமைப்பு
சுமார் 1100 ஆண்டுகளுக்கு முந்தைய கோயில் என்பதை கல்வெட்டுகள் மூலமாக அறியமுடிகிறது. காசியின் நேர்ப் பார்வையில் இக்கோயில் அமைந்துள்ளதாகக் கூறுகின்றனர். முன் மண்டபத்தை அடுத்து கொடி மரம் காணப்படுகிறது. தென் திசை நோக்கி இறைவியை தரிசிக்கும் வகையில் நந்தி காணப்படுகிறது. அருகில் மூலவர் சன்னதி உள்ளது. இறைவி சன்னதி வடக்கு நோக்கி உள்ளது. இங்கு நவக்கிரகங்கள் காணப்படவில்லை.சப்த கன்னியருடன் தட்சிணாமூர்த்தி சன்னதி உள்ளது. சனீசுவரர், கால பைரவர், கன்னி மூல கணபதி, வள்ளி தெய்வானையுடன் முருகன் ஆகியோர் உள்ளனர். இக்கோயிலில் சிவன் அன்னபூரணியுடன் காணப்படுகிறார்.
விழாக்கள்
பிரதோஷம், பௌர்ணமி, சிவராத்திரி, வைகாசிப் பெருவிழா உள்ளிட்ட விழாக்கள் இங்கு நடைபெறுகின்றன.
மேற்கோள்கள்
பகுப்பு:விருதுநகர் மாவட்டத்திலுள்ள சிவன் கோயில்கள்
ஜான் மெக்ஃபன்
ஜான் மெக்ஃபன் (John McPhun, பிறப்பு: செப்டம்பர் 8 1940), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 33 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1959/60-1971/72 ஆண்டுகளில் சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் மெக்ஃபன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1940 பிறப்புகள் பகுப்பு:வாழும் நபர்கள்
ந. சிவசண்முகமூர்த்தி
வலது|thumb|நடேசன் சிவசண்முகமூர்த்தி '''ந. சிவசண்முகமூர்த்தி''' (1942-2012) இலங்கையின் யாழ்ப்பாணத்தைச் சேர்ந்த கதாப்பிரசங்கியார் ஆவார். இவர் பல நாடுகளிலும் சென்று தனது கதாப்பிரசங்கங்களை நடாத்தியுள்ளார். கதாப்பிரசங்கம் மட்டுமன்றி பண்ணிசை, நாட்டார் பாடல்களிலும் இவர் ஈடுபாடு கொண்டவர். சுழிபுரத்தின் புகழ்பூத்த சுழிபுரம் விக்டோரியா கல்லூரியின் பழைய மாணவரும் முன்னாள் ஆசிரியரும் ஆவார்.
சிறு பிராயம்
சுழிபுரம் மேற்குப் பகுதியில் நடேசன், வள்ளியம்மை தம்பதியினரின் ஆறாவது பிள்ளையாக 1942 ஆம் ஆண்டு பெப்ரவரி மாதம் எட்டாம் திகதி பிறந்தார். இவரது தந்தை ஒரு மலாயன் பென்சனியர். இவருக்கு மூன்று ஆண் சகோதரர்களும் இரண்டு பெண் சகோதரிகளும் உளார்.
ஆரம்பக் கல்வி
மூன்று வயதில் இவரது தந்தையிடம் தனது அடிப்படைக் கல்வியைப் பெற்றார். 1947 ஆம் ஆண்டு தொடக்கம் 1951 ஆம் ஆண்டு வரை சுழிபுரம் ஐக்கிய சங்க சைவ வித்தியா சாலையில் கல்வி கற்றார். கரவெட்டி கதிர்காம உபாத்தியாயர், கரவெட்டி கந்தவனம் உபாத்தியாயர், மூளாய் மயில்வாகனம் உபாத்தியாயர் மற்றும் சுழிபுரம் ஐயா உபாத்தியாயர் இவருக்கு இங்கு கல்வியைப் போதித்தனர். இவர் படித்த காலங்களிலே இப்பாடசாலையே மிகவும் புகழ்பூத்த ஆரம்பப் பாடசாலை ஆகும். இங்கு சிவசண்முகமூர்த்திக்கு பஜனை, திருமுறை ஓதல், இசைநாடகங்கள், பேச்சுப்போட்டிகள் என பல்வேறு துறைகளைப்பற்றிய அனுபவ அறிவும், ஒழுக்கமும், கல்வியும் முறையாகப் போதிக்கப்பட்டது. இந்நிலையின் திருவாவடுதுறை ஆதீனத்தில் சமய சம்பந்தமான கல்வியிலும் பண்ணிசை ஓதுவதற்கும் சுழிபுரம் சிவலோகர் சேதுகாவலர் எனும் சைவப் புரவலர் விருப்பம் தெரிவித்தார். எனினும் சிறு வயதிலேயே பிள்ளையைப் பிரிந்து வாழப்போகிறோமே எனும் தயக்கத்தால் இவரது தந்தை மறுப்புத் தெரிவித்தார். தனது சொந்த ஊரிலேயே மகனை உயர்கல்வியை மேற்கொள்ள வைப்பதே இவரது தந்தையாரான நடேசனது நோக்கம் ஆகும்.
வெளி இணைப்புக்கள்
பகுப்பு:யாழ்ப்பாணத்து நபர்கள் பகுப்பு:1942 பிறப்புகள் பகுப்பு:2012 இறப்புகள் பகுப்பு:சுழிபுரம் விக்றோரியாக் கல்லூரியின் பழைய மாணவர்கள் பகுப்பு:ஸ்கந்தவரோதயாக் கல்லூரியின் பழைய மாணவர்கள் பகுப்பு:தமிழ்ப் பேச்சாளர்கள்
சிக்கோணிபார்மிஸ்
கொக்கு, நாரை, குருகு, பூநாரை, அரிவாள் மூக்கன், கரண்டிவாயன், காலணி அலகி, கத்தித்தலை இனங்களை உள்ளடக்கிய ஆறு குடும்பங்கள் சிக்கோணிபார்மிஸ் வரிசையில் உள்ளன.
வாழிடம்
அனைத்துப் பகுதிகளிலும் பரவிக் காணப்படும். காலணி அலகி, கத்தித்தலை இரு இனங்களும் ஆப்பிரிக்காவுக்கு உரியவை. ஆஸ்திரேலியாவில் பூநாரைகளும், வட அமெரிக்காவில் நாரைகளும் காணப்படுவதில்லை. ஆஸ்திரேலியாவில் நாரைகள் ஓரினம் மட்டுமே காணப்படும். ஐரோப்பாவில் நாரை, உண்ணிக்கொக்கு இனங்கள் மென்னீர் நிலைகளில் வாழ்கின்றன. உப்பு, காரத்தன்மை கொண்ட நீர் நிலைகளையும் நாடிச் செல்லும்.
அமைப்பு
மிகப் பெரிய நாரைகள் 1.2 மீ உயரம் கொண்டவை. விரித்து வைக்கப்பட்ட இறக்கைகளின் இருமுனைகளுக்கும் இடைப்பட்ட இடைவெளி 2.6 மீ நீளம் இருக்கும். மிகச் சிறிய இனங்கள் 30 செ.மீ அளவிலும், 100 கிராம் எடையிலும் இருக்கும். நடுத்தரனமான இனங்கள் 60-90 செ.மீ உயரம் உள்ளவை.
இறகுகள்
பெரும்பாலான இனங்கள் வெண்மையான இறகுகளையும், சாம்பல் நிற இறகுகளையும் கொண்டிருக்கும். சில நாரை இனங்களில் கறுப்பு இறகுகளும் காணப்படும். கத்தித்தலை நாரைகளின் இறகுகள் பழுப்பு நிறத்திலும், பூநாரை, கரண்டிவாயனின் இறகுகள் சிவப்பு நிறம். பெரிய குருகு, புலிக்கொக்கு இனங்கள் சுற்றுச்சூழலுக்கேற்ப அமைந்துள்ளன.
உணவு
பெரும்பாலான பறவைகள் கூட்டமாகவே சேர்ந்துத் திரிகின்றன. ஆப்பிரிக்காவிலுள்ள குளங்களில் 10 லட்சத்துக்கும் மேற்பட்ட இனங்கள் கூடி வாழ்கின்றன.குருகு, காலனிஅலகி, புலிக்கொக்கு இனங்கள் தனித்தே இரைத் தேடி திரியும்.
மேற்கோள்கள்
பகுப்பு:பறவைப் பேரினங்கள் பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
சோடியம் அடுக்கு
இவ்வடுக்கில் உள்ள சோடியம் அணுக்கள் குறிப்பாக கிளர்வுற்ற நிலையில் காணப்படுகின்றன மற்றும் 589 நானோ மீட்டர் அலைநீளக் கதிர்வீச்சை வெளிப்படுத்துகின்றன. நிறமாலைப் பட்டையின் மஞ்சள் பகுதியில் இந்தக் கதிர்வீச்சளவு இடம்பெறுகிறது. இக்கதிர்வீச்சுப் பட்டைகள் சோடியம் டி கோடுகள் என்றும் கதிர்வீச்சின் விளைவாகத் தோன்றும் ஒளியியல் விளைவு இரவுக்காற்று ஒளிர்வு என்றும் அழைக்கப்படுகின்றன.
மேல் வளிமண்டலத்தில் சீரொளி வழிகாட்டி நட்சத்திரங்களை செயற்கையாக உருவாக்க இந்த சோடியம் அடுக்கு உதவும் என்று வானியல் அறிஞர்கள் கண்டறிந்தனர். தகவமைப்பு ஒளியியலில் வளிமண்டல இயக்கங்களை ஈடுசெய்ய சீரொளி வழிகாட்டி நட்சத்திரங்கள் பயன்படுத்திக் கொள்ளப்படுகின்றன. இதன் விளைவாக ஒளியியல் தொலை நோக்கிகளால் அவற்றின் கோட்பாட்டு எல்லைகளைத் தாண்டி நெருக்கமான வரையறைகளை தீர்மானிக்க இயலும். 1929 ஆம் ஆண்டு அமெரிக்க வானியல் அறிஞர் வெசுடோ சிலிப்பெர் முதன்முதலில் சோடியம் அடுக்கினைக் கண்டுபிடித்தார். இரவுக்காற்று ஒளிர்வு ஒளியல்நிகழ்வை விளக்க, 1939 ஆம் ஆண்டில் பிரித்தானிய அமெரிக்க புவிப்பௌதிகவியலர் சிட்னி சாப்மான் ஒரு வினைச்சுழற்சிக் கோட்பாட்டை முன்மொழிந்தார்.
மேற்கோள்கள்
பகுப்பு:வளிமண்டலம் பகுப்பு:காட்சிப்பதிவு வானியல்
சத்யா (1988 திரைப்படம்)
சத்யா (Sathyaa) திரைப்படம் 1988 ஆம் ஆண்டு தமிழில் வெளிவந்த திரைப்படமாகும். இத்திரைப்படத்தில் கமல்ஹாசன், அமலா போன்ற பலர் நடித்திருந்தனர்.
வகை
நாடகப்படம்
கதை
சத்யா (கமல்ஹாசன்) வேலை தேடிக்கொண்டிருக்கும் ஒரு பட்டதாரி இளைஞனாவான். வீட்டில் தனது தந்தையின் புதிய மனைவியான அவன் சித்தியினால் பலமுறை பேச்சுக்களுக்கும் இன்சொற்களுக்கும் ஆளாகின்றான் சத்யா. இதனால் வீட்டில் அதிக அளவில் தங்கி இருப்பதனையும் விரும்புவதில்லை. நண்பர்களுடன் வெளியில் சுற்றித் திரியும் சத்யா சமுதாயத்தில் நடக்கும் பல அட்டூழியங்களைக் கண் கொடுத்துப் பார்த்து கோபம் கொள்கின்றான். காடையர்களால் தாக்கப்படும் ஒருவனைக் காப்பாற்றவும் செய்கின்றான்.
இதற்கிடையில் திருடனிடம் நகையினைப் பறி கொடுத்த பெண்ணை (அமலா) அத்திருடனிடமிருந்து காப்பாற்றி அவள் வீடு வரை வழியனுப்புகின்றான் சத்யா. பின்னர் இருவரிடையே காதல் மலர்கின்றது. பல நாட்கள் கழித்து தமது குழுவினர்கள் தாக்கப்பட்டதையறிந்த காடையர் கூட்டம் சத்யாவின் தங்கையினை நடுத் தெருவில் மக்கள் முன்னிலையில் வைத்து அவளது ஆடையினை உருவினர். இதனை அறிந்து கொள்ளும் சத்யா அக்காடையர்கள் இருக்கும் இடத்திற்கே சென்று அவர்களைத் தாக்கினான்.இதனையறிந்த காடையர்களின் தலைவனாக விளங்குபவனால் சத்யாவின் நண்பர்களில் சிலரைக் வெட்டிக் கொலை செய்தான் அவனுடைய காடையர் பட்டாளத்துடன். இதற்கிடையில் நல்லவனாக சத்யாவைத் தனது பக்கம் இருக்குமாறு கூறிக்கொள்ளும் ஒரு தீயவனால் சத்யா கைக்கூலியாக்கப்படுகின்றான். பின்னர் அவனின் தீய மனதை அறிந்து கொள்ளும் சத்யா அவனை எதிர்க்கவே சத்யாவைக் கொலை செய்வதற்காக காடையர்களை அனுப்புகின்றான் அவ்வரசியல்வாதியும்.காடையர்களினால் தாக்கப்பட்டு பின்னர் சுட்டுக்காயப்படுத்தப்படுகின்ற சத்யமூர்த்தி நினைவு வந்தவுடனேயே தனக்கு இந்நிலைமையினை ஏற்படுத்தியவர்களைப் பழி வாங்குகின்றான்.
பாடல்கள்
இளையராஜா இசையமைத்த இப்படத்தில் இடம்பெற்ற பாடல்கள் கவிஞர் வாலி எழுதியவை.
மேற்கோள்கள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:ராஜேஷ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள்
மணிலா அகத்தி
மணிலா அகத்தி பிலிப்பீன்சு நாட்டில் உள்ள பன்னாட்டு நெல் ஆராய்ச்சி நிலையத்திலிருந்து 1985 ஆம் ஆண்டு இந்தியாவிற்கு அறிமுகப்படுத்தப்பட்டது.
விவரிப்பு
மணிலா அகத்தி மரவியல்புடன் குத்துநிலையாக முரடான ஆண்டு அல்லது குறும்பருவத் தாவரமாக அனைத்துப் பருவங்களிலும்1 முதல் 3மீ உயரம் வளரும்;இதன் தண்டு 15 மிமீ தடித்து நுண் மயிரிழைகளோடிருக்கும்; இலைகள் இணைநிலைக் கூட்டிலைகளாக  12 முதல் 22 வரையிலான சிற்றிலைகளோடு அமையும். கூட்டிலைகள் 7 முதல் 25 செமீ நீளவரை அமையும். கூட்டிலைக் காம்பில் 3 முதை 14 மலர்கள உள்ள பூங்கொத்து இருக்கும். பூக்கள்மஞ்சள் நிறமாக இருக்கும்மிதில் இருபுற வெடிக்கனி திருகலாக 15 முதல்22 செமீ நீளத்துக்கு அமையும். விதைகள் சிறிய உருளயான வெளிர்த்த முதல் கறுத்தது வரையிலான பழுப்பு நிறத்தில் அமையும்.
பசுமை உரம்
இது வேர்ப்பாகத்திலும், தண்டு பாகத்திலும் வேர் முடிச்சுக்களைக் கொண்டுள்ளதால் காற்றிலிருந்து தழைச்சத்தினை உறிஞ்சி நெல் பயிருக்குத் தரும்.கோடையில் இதன் வளர்ச்சி அதிகமாக இருக்கும். இது ஒரு பசுந்தாள் உரமாக பயன்படுவதால் நெல் வயலில் 60 நாள் முன்பாகவே விதைத்து பூ வரும் சமயத்தில் மண்ணில் மடக்கி உழ வேண்டும். இதனால் செயற்கை உரம் போடுவதை குறைத்துக் கொள்ளலாம். இயற்கை வேளாண்மைக்கு இது ஒரு நல்ல வளமாகும்.
மேற்கோள்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:மெய்யிருவித்திலையிகள்
சொக்கலிங்கபுரம் பெருமாள் கோயில்
சொக்கலிங்கபுரம் பெருமாள் கோயில் தமிழ்நாட்டில் தூத்துக்குடி மாவட்டம், சொக்கலிங்கபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குரவைக் கூத்து
குரவைக்கூத்து என்பது கூத்தின் ஒரு வகையாகும். இவ்வகைக் கூத்து பழங்காலத் தமிழ்ச் சமூகம் தொட்டு இன்றுவரை வழக்கிலுள்ளது. போர் நிகழும் காலத்திலும், ஏதேனும் தீங்கு நிகழுமோ என்ற அச்சம் அலைக்கழிக்கும் வேளையிலும், பொழுது போக்குக்காகவும் குரவைக் கூத்து ஆடப்பட்டு வந்தது. குரவைக் கூத்தினை 'மலை நடனம்' என்று அபிதான சிந்தாமணி குறிக்கின்றது. தொடக்கக் காலத்தில் மக்களின் பொழுது போக்காகக் கூத்து விளங்கியது. காலப்போக்கில் கருத்துகளின் அடிப்படையில் ஆடப்பெறும் கூத்தாக உருப்பெற்றது எனலாம். குரவைக் கூத்திற்குத் தெற்றியாடல் என்ற பெயர் பிற்காலத்தில் வழங்கப்பட்டது.
போர்க்காலக் குரவை
போர்க்காலத்தில் ஆடப்படும் குரவைக் கூத்தில் கோபமும், வீரமும் மிக்குத் தோன்றும். இதனைச் 'சினமாந்த வெறிக்குரவை' எனப் புறநானூறு குறிப்பிடுகிறது.
தண்குரவை
போரில்லாத காலங்களில் அமைதியான முறையில் குரவைக் கூத்து நடைபெறும். இது தண்குரவை என அழைக்கப்பட்டது.
இதனை
'திண்திமில் வன்பரதவர் வெப்புடைய மட்டுண்டு தண்குரவைச் சீர்தூக்குந்து'
என்று புறநானூறு எடுத்துரைக்கின்றது.
தீவினை அச்சத்தின் போது
தீங்கு நிகழுமோ என்ற அச்சம் அலைக்கழிக்கும் வேளையில் தீங்கு நிகழாமல் காக்கும் 'காப்பு'-ஆக குரவையைக் கருதினர். குடத்துப் பால் உறையாமை, இமிலேறு கண்ணீர் சொரிதல், வெண்ணெய் உருகாமை, மறி மடங்கி ஆடாமை முதலான தீ நிமித்தங்களால் ஏதேனும் தீங்கு நேருமோ என ஆயர்கள் அஞ்சினர். எனவே அனைவரும் ஒன்று கூடி குரவைக் கூத்தாடினர் என்று சிலப்பதிகாரம் கூறுகின்றது.
தழூஉ
குரவைக் கூத்தாடும் போது ஒருவரை ஒருவர் தழுவியாடும் வழக்கம் உண்டு. கூத்தில் ஆடும் ஆடவரும் பெண்டிரும் இரண்டிரண்டு பேராகத் தழுவி ஆடுவர். இவ்வகைக் குரவையினை இலக்கியங்கள் தழூஉ என வகைப்படுத்துகின்றன.இருவராகத் தழுவி ஆடும் போது ஆடியபடியே தழுவும் தமது இணையை மாற்றுவர். ஒரே இணையோடு இறுதிவரை ஆடுவதில்லை ஆட்டத்தின் போக்கில் பிணைகள் மாறிக்கொண்டேயிருக்கும். இதனைப் 'பல் பிணைத் தழீஇ' எனத் திருமுருகாற்றுப்படை குறிப்பிடுகின்றது.
மேற்கோள்களும் குறிப்புகளும்
பகுப்பு:தமிழர் ஆடற்கலைகள்
தங்கம்(I) குளோரைடு
தயாரிப்பு
தங்கம்(III) குளோரைடை வெப்பச் சிதைவு அடையச் செய்யும் வினையின் மூலமாகத் தங்கம்(I) குளோரைடு தயாரிக்கலாம்.
வினைகள்
குளோரினின் ஆவியழுத்தத்தால் உயர்வெப்பநிலைகளில் இதனுடைய சிறுபகுதி நிலைப்புத் தன்மையுடன் காணப்பட்டாலும் இச்சேர்மம் வெளிச்சூழலில் சிற்றுறுதி நிலைப்புத் தன்மையுடன் காணப்படுகிறது.தண்ணீருடன் சேர்த்து வினைப்படுத்தும் பொழுது தங்கம்(I) குளோரைடு விகிதச்சமமாதலின்றி பிரிகையடைந்து தங்கம் உலோகமாகவும் தங்கம்(III) குளோரைடு ஆகவும் தன்னொடுக்க வினையால் மாற்றமடைகிறது:
பொட்டாசியம் புரோமைடுடன் வினைபுரிந்து பொட்டாசியம் தங்க புரோமைடு எனப்படும் பொட்டாசியம் ஆரிக் புரோமைடையும், பொட்டாசியம் குளோரைடையும் ,தங்கம் உலோகத்தையும் கொடுக்கிறது:
பாதுகாப்பு
கண்கள் மற்றும் தோலில் தங்கம்(I) குளோரைடு எரிச்சலை உண்டாக்கும், சிறுநீரகத்தைப் பாதிக்கும், இரத்த வெள்ளை அணுக்களின் எண்ணிக்கையைக் குறைக்கும்.
மேற்கோள்கள்
பகுப்பு:தங்கத்தின் சேர்மங்கள் பகுப்பு:குளோரைடுகள் பகுப்பு:உலோக ஆலைடுகள் பகுப்பு:தங்கம்-ஆலசன் சேர்மங்கள் பகுப்பு:தங்கம்(I) சேர்மங்கள்
நாமல் ராசபக்ச
இலட்சுமன் நாமல் ராசபக்ச (Laxman Namal Rajapaksa; ලක්ශ්මන් නාමල් රාජපක්ෂ, பிறப்பு: ஏப்ரல் 10, 1986) இலங்கை அரசியல்வாதியும் நாடாளுமன்ற உறுப்பினரும் ஆவார். இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலிலும், 2015 பொதுத் தேர்தலிலும்   ஐக்கிய மக்கள் சுதந்திர முன்னணி  சார்பில்  அம்பாந்தோட்டை  மாவட்டத்திலிருந்து மக்களால் தெரிவு செய்யப்பட்ட உறுப்பினர் ஆவார். 2020 பொதுத் தேர்தலில் இலங்கை பொதுசன முன்ணணி சார்பில் போட்டியிட்டு அம்பாந்தோட்டை மாவட்டத்தில் அதிக விருப்பு வாக்குகளை பெற்றார். இவர் தற்போது இளைஞர், மற்றும் விளையாட்டுத்துறை அமைச்சராகப் பதவியில் உள்ளார்.
வாழ்க்கைக் குறிப்பு
இவர் பௌத்த மதத்தைச் சேர்ந்தவர். இவர் இலங்கை முன்னாள் குடியரசுத் தலைவர் மகிந்த ராசபக்சவரின் மகன் ஆவார். இவர் இலங்கையின் நாடாளுமன்ற உறுப்பினராக உள்ளார்.
உசாத்துணைகள்
பகுப்பு:இலங்கை அரசியல்வாதிகள் பகுப்பு:1986 பிறப்புகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:ராஜபக்ச குடும்பம் பகுப்பு:இலங்கையின் 15வது நாடாளுமன்ற உறுப்பினர்கள் பகுப்பு:அம்பாந்தோட்டை மாவட்ட நபர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள் பகுப்பு:இலங்கையின் 16வது நாடாளுமன்ற உறுப்பினர்கள்
பிரார்த்தனை
வலது|thumb|[[ஆல்பிரெஃக்ட் டியுரே|ஆல்பிரெஃக்ட் டியுரேவின் பிரார்த்தனை செய்யும் கைகள் ஓவியம் ]] வலது|thumb|என்ரிக் சைமனேட்டின் அல்லாஹ்விடம் தொழுகை ஓவியம் பிரார்த்தனை என்பது ஒரு வேண்டுகோள் அல்லது செயலாகும். இது வழிபாட்டு இலக்குடன் தொடர்பு கொண்டு ஒரு பரஸ்பர நம்பிக்கை மற்றும் புரிதலைச் செயல்படுத்த முற்படுகிறது.
பிரார்த்தனை என்பது மத நடைமுறையின் ஒரு வடிவமாக இருக்க முடியும். இது பொது அல்லது தனிப்பட்ட முறையில் நடக்கலாம். இது வார்த்தைகள், பாடல் அல்லது முழுமையான மௌனத்தை உள்ளிட்டவற்றைப் பயன்படுத்தலாம். மொழி பயன்படுத்தப்படும் போது பிரார்த்தனை ஒரு பாடல் வடிவம், மந்திரம், முறையான நம்பிக்கை அறிக்கை, அல்லது பிரார்த்தனை நபரின் ஒரு தன்னிச்சையான சொற்பொழிவு ஆக இருக்கலாம். வேண்டுகோள், பிரார்த்தனை விண்ணப்பம், நன்றி மற்றும் புகழ்பாடுதல் எனப் பிரார்த்தனையின் வெவ்வேறு வடிவங்கள் உள்ளன. பிரார்த்தனையானது ஒரு தெய்வம், ஆவி, இறந்தவர் அல்லது உயர்ந்த யோசனை, வழிபாட்டிற்கான நோக்கம், வழிகாட்டுதல் கோருதல், பாவங்களை ஒப்புக்கொள்ளுதல் அல்லது ஒருவரின் எண்ணங்களையும் உணர்ச்சிகளையும் வெளிப்படுத்துதல் ஆகியவற்றை நோக்கி இருக்கலாம். எனவே, தனிப்பட்ட நன்மைக்காக அல்லது மற்றவர்களுக்காக எனப் பல காரணங்களுக்காக மக்கள் பிரார்த்தனை செய்கிறார்கள்.
மேலும் படிக்க
பகுப்பு:ஆன்மிகம்
காட்டு வாத்து
காட்டு வாத்து (Mallard; /  அல்லது Wild Duck, Anas platyrhynchos) என்பது அமெரிக்கா, ஐரோப்பியா, ஆசியா, தென் ஆப்பிரிக்கா ஆகிய மிதவெப்பமண்டல மற்றும் அயன அயல் மண்டலங்களில் இனப்பொருக்கம் செய்ய வலசை போகின்றன. இவை ஐரோப்பா, வட ஆசியா, லடாக், திபெத்து முதலிய இடங்களிலிருந்து குளிர்காலத்தில் இந்தியாவுக்கு வருகின்றன. இவை ஆவுத்திரேலியா, நியூசிலாந்து நாடுகளுக்கு அறிமுகப்படுத்தப்பட்ட "அனாட்டினே" துணை இனப் பறவையாகும். இவ்வாத்து "அனாட்டிடே" குடும்பத்தைச் சேர்ந்ததாகும்.
வெளி இணைப்புக்கள்
பகுப்பு:வாத்துகள்
ஒசாசக்கா
ஒசாசக்கா (Osasco) பிரேசில் நாட்டின் நகரங்களுள் ஒன்று.
பகுப்பு:பிரேசிலின் நகரங்கள்
ஆயசி நோய்குறி
ஆயாஸி நோய்க்குறி (அல்லது குரோமோசோம் 21   Xq21 நீக்குதல் நோய்க்குறி) [1] என்பது குரோரெய்ரேமிரியா, பிறவிக்குரிய காதுகேளாமை மற்றும் உடல் பருமன் ஆகியவற்றைக் கொண்டிருக்கும் ஒரு நோய்க்குறி ஆகும்.
மரபியல் [
x- பிணைப்பு ஒடுங்கு பண்பு ஆயஜி சிண்ட்ரோம் என விவரிக்கப்படுகிறது. நீக்கப்பட்ட அறியப்பட்ட மரபணுக்கள் CHM மற்றும் POU3F4 ஆகியவை Xq21 இருப்பிடத்தில் அமைந்துள்ளன.
References
பகுப்பு:மருத்துவ அறிகுறிகள்